Cornelis de Jager

Cornelis "Kees" de JAGER (naskiĝis en Den Burg, Texel, la 29-an de aprilo 1921 - 27-an de majo 2021) estis nederlanda astronomo.

 Eduko 
Naskita en Texel, de Jager pasigis siajn lernejajn jarojn en la Nederlandaj Orienthindiaj Insuloj. De 1939 ĝis 1945 li studis matematikon, fizikon kaj astronomion en la Universitato Utrecht. La 13an de oktobro 1952 li akiris sian doktorecon per tezo nomita "The Hydrogen Spectrum of the Sun" (La Hidrogeno-Spektro de la Suno). Lia konsilisto estis Marcel Minnaert.

 Suna kaj stela esplorado 
De Jager laboris pri steloj kaj la suno, rilate al kiu li estis fondredaktisto de la ĵurnalo Solar Physics.A closing editorial of "Solar Physics" en la retloko de Harvard En 1980 li estis ĉefenketisto de la Hard X-ray Imaging Spectrometer en la Solar Maximum Mission satelito.

De 1978 pluen de Jager laboris pri la plej lumaj steloj, konataj kiel hipergigantoj.Anglalingue: Du jardekoj de esplorado de hipergigantoj

De 1960 ĝis 1986 de Jager estis profesoro en Universitato Utrecht.

 Sun-klimataj rilatoj 
La aktuala esplorado de De Jager temas pri antaŭdirado de suna vario por taksi la efikon de la Suno al estonta klimato. Kutime suna agado estas difinita laŭ la toroidala magneta kampo de la Suno, la kampokomponento paralela al la suna ekvatoro. Sunmakuloj estas esprimo de tiu komponento. De Jager proponas la poloidalan kampon de la suno, kiu ligas ĝiajn du polusojn, kiel faktoron de eventuale simila graveco. Li prenas 19-jarajn periodajn averaĝojn por elimini ĉiujn efikojn kiuj daŭras nur unu aŭ du sunajn ciklojn. Poste li punktskribas ambaŭ komponentojn en diagramo, tiel kreante eksperimentan fazportreton. La trako de la du komponentoj iris de malalta al alta agado ĉirkaŭ 1925. Ĉirkaŭ 2009 la sama punkto estis preterpasita en la kontraŭa direkto. Tiel suna agado en la 21-a jarcento estas atendita esti en malalta nivelo ol la nivelo kiun ĝi havis por la plej granda parto de la 20-a jarcento. Redukto en suna agado signifas malpli energialkondukon al la Tero, tiel kontraŭaganta mondvarmiĝon.

 Aliaj agadoj 
De Jager estis la Ĝenerala sekretario de la IAU de 1967 ĝis 1973 kaj iama direktoro de la observatorio en Utrecht.Dictionary of minor planet names, Volume 1 page 321 by Lutz D. Schmadel, International Astronomical Union Li ankaŭ estas ulo de la Committee for Skeptical Inquiry (Komisiono por skeptika enketo) .CSI fellows listParanormal claims: a critical analysis by Bryan Farha and Michael Shermer, pg 70

eta|150px|Kees de Jager en 2011

 Premioj 
 1974 Medalo Karl Schwarzschild
 1984 Premio Jules Janssen
 1988 Premio George Ellery Hale
La asteroido 3798 de Jager estas nomita por li.

 Referencoj 

 Eksteraj ligiloj 

 Cornelis de Jager-hejmpaĝo

Kategorio:Nederlandaj centjaruloj
Kategorio:Nederlandaj astronomoj
Kategorio:Membroj de la Reĝa Nederlanda Akademio de Artoj kaj Sciencoj